श्रीनगर: देश में गोरक्षा के नाम पर हत्या के मामलों में पिछले कुछ दिनों में बढ़ोतरी देखने को मिली है. इसी बात को लेकर सियासत भी शुरू हो गई है और राजनितिक दल आमने-सामने आ गए हैं. इसी कड़ी में अब जम्मू कश्मीर के पीडीपी नेता मुजफ्फर हुसैन बेग ने भी अपना बयान दिया है. बेग ने इस मामले को धार्मिक चोला चढ़ाते हुए कहा है कि 'गाय और भैंस के नाम पर मुसलमानों के कत्‍ल बंद करें वरना नतीजे अच्‍छे नहीं होंगे. 1947 में एक बंटवारा पहले ही हो चुका है.'